cyanic-selkie/wikianc huggingface dataset:
რუსები თბილისში
1989 წლის მოსახლეობის აღწერით, თბილისში ცხოვრობდა 124 867 რუსი, რაც ქალაქის მოსახლეობის 10 %-ს შეადგენს. თბილისის რუსული სკოლები და რუსული სექტორები უმაღლეს სასწავლებლებში სავსებით უზრუნველყოფენ რუსების განათლებას მშობლიურ ენაზე. რუსებს თბილისში აქვთ თავისი ეკლესიები, თეატრები, გაზეთები და ჟურნალები, სატელევიზიო გადაცემები, შემოქმედებითი ორგანიზაციები, სათვისტომო.
რუსების რაოდენობა თბილისში შემცირდა საქართველოს მიერ დამოუკიდებლობის მოპოვების შემდეგ. 1990-იანი წლების თბილისში არსებული პოლიტიკური და ეკონომიკური კრიზისების ფონზე რუსების დიდი ნაწილი სამშობლოში დაბრუნდა. 2002 წლის აღწერის მიხედვით, თბილისში ცხოვრობს 32,6 ათასი რუსი, რაც ქალაქის მოსახლეობის 3 %-ს შეადგნეს.
ვიბლი
ვიბლი (Вібли) — სოფელი უკრაინაში. მდებარეობს პოლტავის ოლქის კობელიაკის რაიონში. 2013 წელს სოფლის მოსახლეობა 38 კაცს შეადგენდა.
რესურსები ინტერნეტში
კატეგორია:კობელიაკის რაიონის სოფლები
ჰასან მირზა
ჰასან მირზა ან ჰასან მირზაევი (Həsən İbrahim oğlu Mirzəyev; დ. 26 ნოემბერი, 1927, ქოვუშუხი (დღ. ჰერმონი) — გ. 25 თებერვალი, 2015, ბაქო) — აზერბაიჯანელი ფილოლოგი, ფილოლოგიის მეცნიერებათა დოქტორი, თურქოლოგი, აზერბაიჯანის რესპუბლიკის დამსახურებული მეცნიერი, პროფესორი. აზერბაიჯანის აშუღთა გაერთიანების წევრი (2008-2015).
ბიოგრაფია
დაიბადა 1927 წლის 26 ნოემბერს, სოფელ ქოვუშუხში (დღ. ჰერმონი). საშუალო სკოლის დამთავრების შემდეგ, 1948–1950 წლებში, სწავლობდა ნახეჩევანის სახელმწიფო პედაგოგიურ უნივერსიტეტში; 1951–1955 წლებში კი აზერბაიჯანის სახელმწიფო პედაგოგიურ ინსტიტუტში.
1950 წელს მშობლიური სოფლის საშუალო სკოლაში დაიწყო მასწავლებლად მუშაობა. 1955 წლიდან განათლების რაიონული განყოფილების ინსპექტორიც იყო. 1957–1959 წლებში მუშაობდა სკოლის დირექტორად. 1959–1962 წლებში აზერბაიჯანის სახელმწიფო პედაგოგურ ინსტიტუტში აზერბაიჯანულ ენათმეცნიერებაში გადიოდა ასპირანტურას, ასპირანტურის დამთავრების შემდეგ, სიცოცხლის ბოლომდე აქ მუშაობდა. მრავალი წლის განმავლობაში ეკავა მასწავლებლის, უფროსი მასწავლებლის, დოცენტის, პროფესორის, კათედრის ხელმძღვანელისა და დეკანის თანამდებობები.
1965 წელს მიენიჭა კანდიდატის წოდება; 1988 წელს წელს დაიცვა სადოქტორო დისერტაცია; 1990 წელს მიიღო პროფესორის წოდება.
დიდი წვლილი მიუძღვის აზერბაიჯანის ფილოლოგიის მეცნიერების განვითარებაში. ცნობილი იყო მთელი რიგი გამოკვლევებით ენათმცოდნეობის სხვადასხვა პრობლემების შესახებ. გამოქვეყნებულია აქვს 200-ზე მეტი სამეცნიერო ნაშრომი, მათ შორის 25 წიგნი და დაახლოებით 10 სახელმძღვანელო. ამავე დროს, მუდმივად იყო დაკავებული მხატვრული შემოქმედებით.
№22-ე საარჩევნო ოლქიდან (ბინაგადი) აირჩიეს აზერბაიჯანის მილი მეჯლისის პირველი მოწვევის დეპუტატად. 2002 წელს აზერბაიჯანის პრეზიდენტის ჰეიდარ ალიევის განკარკულებით დაჯილდოვდა დიდების ორდენით, 2007 წელს კი მიენიჭა აზერბაიჯანის დამსახურებული მეცნიერის საპატიო წოდება.
ნირ ბარკატი
ნირ ბარკატი (ניר ברקת; დ. 19 ოქტომბერი, 1959) — ებრაელი ბიზნესმენი და პოლიტიკოსი, 2008 წლიდან იერუსალიმის მერი.
ჰასან მირზა
ბიოგრაფია
გარდაიცვალა 2015 წლის 25 თებერვალს,ბაქოში.
სქოლიო
კატეგორია:დაბადებული 26 ნოემბერი კატეგორია:დაბადებული 1927 კატეგორია:გარდაცვლილი 25 თებერვალი კატეგორია:გარდაცვლილი 2015 კატეგორია:ფილოლოგიურ მეცნიერებათა დოქტორები კატეგორია:აზერბაიჯანელი ენათმეცნიერები კატეგორია:აზერბაიჯანელი ფილოლოგები
ნირ ბარკატი
ბიოგრაფია
მან თავისი კარიერა მაღალტექნოლოგიური ინდუსტრიით დაიწყო. 1988 წელს დააარსა ფირმა, რომელიც ეფუძნება ანტივირუსული კომპიუტერის პროგრამების წარმოებას. 2003 წლის იანვარში, ბარკატი ჩაერთო პოლიტიკაში.
2008 წლის 11 ნოემბერს, იერუსალიმის მერის არჩევნებზე გაიმარჯვა და მოიპოვა ხმათა 52 %. მისმა კონკურენტმა, მეირ პორუშმა მოიპოვა ხმათა 43 %. 2013 წელს ნირ ბარკატი გავიდა 43-ე ადგილზე ყველაზე გავლენიან ებრაელებს შორის.
2013 წელს, პარტია ავოდის მხარდაჭერით, მან ხელახლა იყარა კენჭი იერუსალიმის მერის პოსტზე. ასევე მიიღო მხარდაჭერა პარტია მერეცისაგან, რომლის კანდიდატმაც, პეპე ალალუმ, მოხსნა თავისი კანდიდატურა, რათა ბარკატისათვის ხმები არ წაერთმია. ხმათა 52 %-ის მოპოვების შედეგად, ბარკატი მერის პოსტზე ხელახლა აირჩიეს.
სქოლიო
კატეგორია:იერუსალიმის მერები კატეგორია:დაბადებული 1959 კატეგორია:დაბადებული 19 ოქტომბერი
კუჩილია-დე-აედო
კუჩილია-დე-აედო (Cuchilla de Haedo) — ბორცვიან-დაბალმთიანი ვრცელი ქედი ჩრდილო-დასავლეთ ურუგვაიში, ტაკუარემბოს დეპარტამენტის დასავლეთ ნაწილში. ვრცელდება სამხრეთ-დასავლეთის მიმართულებით, პაისანდუს დეპარტამენტისაკენ. მაქსიმალური სიმაღლე ზღვის დონიდან დაახლოებით 500 მ. კუჩილია-გრანდეს ქედისგან ჰყოფს მდინარე რიო-ნეგრო.
ლაზო (შტეფან-ვოდეს რაიონი)
ლაზო (Lazo) — სოფელი მოლდოვაში, შტეფან-ვოდეს რაიონში. მდებარეობს ზღვის დონიდან 103 მეტრზე. 2004 წლის მონაცემებით, მოსახლეობა 114 ადამიანს შეადგენდა.
რესურსები ინტერნეტში
კატეგორია:შტეფან-ვოდეს რაიონის სოფლები
თამარის ეპიტაფია
„თამარის ეპიტაფია“ — ქართული ხალხური ლექსი, ზეპირსიტყვიერი ეპიტაფიის ნიმუში, სრულდებოდა ფერხულის წესით. ლექსი პირველი პირით არის ნათქვამი („თამარ დედოფალი ვიყავ, თავი ძირს აღარ დავიდე, ზღვაში ჩავყარე სამნები, ხმელეთი ჩემკენ მოვიგდე”...), მასში ოსტატურადაა გამოთქმული ხალხ. სიბრძნე; ამასთანავე, ხალხმა თამარის მოღვაწეობას ფანტასტიკური ელფერიც შემატა (`ქაჯებსა დავდე იჯარა, ისპაანს ხარჯი ავიღე”...). „თამარის ეპიტაფია“ გავრცელებულია საქართველოს თითქმის ყველა კუთხეში; ვარიანტებს შორის არ არის არსებითი განსხვავება.
კამიანკა (ჩერკასის ოლქი)
კამიანკა (Кам'янка) — ქალაქი უკრაინაში. მდებარეობს ჩერკასის ოლქში. 2013 წელს ქალაქის მოსახლეობა 12956 კაცს შეადგენდა.
სქოლიო
კატეგორია:ჩერკასის ოლქის ქალაქები
თამარის ეპიტაფია
ვერსიები
ხალხური პოეზია მოყვანილი აქვს ვახუშტი კოტეტიშვილს.
ვიდრადნე (ჰრებინკის რაიონი)
ვიდრადნე (Відрадне) — სოფელი უკრაინაში. მდებარეობს პოლტავის ოლქის ჰრებინკის რაიონში. 2013 წელს სოფლის მოსახლეობა 202 კაცს შეადგენდა.
რესურსები ინტერნეტში
კატეგორია:ჰრებინკის რაიონის სოფლები
ისეტი
ისეტი — ძველი ეგვიპტის პრინცესა და დედოფალი. ამენჰოტეპ III-ისა და ტიიას ქალიშვილი. ეხნატონის და.
34 წლის ასაკში გახდა მამამისის ცოლი და მიიღო მთავარი ცოლის სტატუსი.
მისი გამოსახულება აღმოჩენილია სოლების ტაძარში, სადაც გამოსახულია თავის მშობლებთან და დასთან, ჰენუტანებთან ერთად. მამამისის გარდაცვალების შემდეგ მოიხსენიება მხოლოდ ერთხელ.
კობის გიორგიწმინდის კომპლექსი
კობის გიორგიწმინდის კომპლექსი — არქიტექტურული ძეგლი, მდებარეობს სოფელ კობის მახლობლად მდებარე კლდოვან ბორცვზე. თარიღდება გვიანდელი შუა საუკუნეებით.
შედგება ორი კოშკის, ეკლესიისა და გალავნისაგან. კომპლექსი წარმოადგენდა მნიშვნელოვან რგოლს ხეობის სასიგნალო კოშკების უწყვეტ ჯაჭვში. მისი მეშვეობით თრუსოს ხეობის სასიგნალო კოშკები ვიზუალურად უკავშირდებოდნენ თერგის ქვედა დინებაზე განლაგებული სოფლების — ხურთისისა და გორისციხის კოშკებს.
სამხრეთით მდგარი კოშკი ზურგიანია (6,5x4 მ), მის საფუძვლად გამოყენებულია ორი გიგანტური ლოდი. ძლიერ დაზიანებულია — შემორჩენილია სამიოდე მეტრ სიმაღლეზე.
მეორე კოშკი ოთხკუთხაა (5,6x5 მ). დგას ჩრდილოეთით, კონცხის კიდეზე, ქვის წყობით გამაგრებულ კლდეზე. თითქმის მთლიანად დანგრეულია. შემორჩენილი ნაწილის ჩრდილოეთ კედელზე სამრეკლოა მოწყობილი.
კომპლექსის ცენტრში დგას ნატეხი ქვით ნაგები დარბაზული ეკლესია (8x5,5 მ). ეკლესიას შესასვლელი ჩრდილოეთიდან აქვს. კარი სწორკუთხაა. სწორკუთხა საკურთხეველიც, რომელიც დარბაზის გრძივი კედლებიდან მცირე მხრებითაა გამოყოფილი და იატაკის დონიდან ორი საფეხურითაა ამაღლებული. საკურთხევლის ბაქანს წინიდან ორსაფეხურიანი ამბიონი აქვს მოწყობილი. აღმოსავლეთ კედელში ერთი სწორკუთხა სარკმელია, რომლის რაფა, საფეხურებადაა დამუშავებული. სარკმლის ქვემოთ დაბალი, მართხუთხა ფორმის ტრაპეზის ქვა დგას. საკურთხევლის ჩრდილოეთ და სამხრეთ კედლებში თითო სწორკუთხა, მომცრო ნიშია. მოგვიანებით ერთი სარკმელი დასავლეთ კედელშიც გაუჭრიათ. დარბაზის სამივე კედელს დაბალი საფეხური გასდევს. ფასადები შელესილი და შეთეთრებულია. აღმოსავლეთ ფასადზე, სარკმლის თავზე, მასიური მართკუთხა ქვაა, რომელზეც ქვის ჯვარია აღმართული. ეკლესიაზე მოგვიანებით გადაუხურავთ ხის ცილინდრული კამარით, რომელიც ხისსავე ოთხ ნახევარწრიულ საბჯენ თაღს ეყრდნობა. კამარა დაბეტონებულია. მასზე ამოტვიფრულია თარიღი — 1945 წ.
ლიტერატურა
კატეგორია:ყაზბეგის მუნიციპალიტეტის ტაძრები
აგუძერა
აგუძერა — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (გულრიფშის თემი), შავი ზღვის სანაპიროზე. ზღვის დონიდან 8 მ, მაჭარიდან 6 კმ.
აგუძერა კლიმატური კურორტია. სუბტროპიკული ჰავა, უთოვლო ზამთარი, თბილი ნოტიო ზაფხული. ივლის-აგვისტოს საშუალო ტემპერატურა 23,8 °C. მზის ნათების ხანგრძლივობა 2089 სთ, ნალექები 1478 მმ წელიწადში. 2008 წლიდან ოკუპირებულია რუსეთის ფედერაციის მიერ
სქოლიო
კატეგორია:გულრიფშის მუნიციპალიტეტის სოფლები
თანამედროვე ფარმაცია
„თანამედროვე ფარმაცია“ — ქართული სამეცნიერო და პრაქტიკული ჟურნალი, თბილისის სახელმწიფო სამედიცინო ინსტიტუტის ფარმაცევტული ფაკულტეტის ორგანო. გამოდიოდა XX საუკუნის 30-იან წლებში. პირველი და მეორე ნომერი გამოიცა 1930, მესამე – 1931. ჟურნალის რედაქტორი იყო ი. ქუთათელაძე, პასუხისმგებელი მდივნები – ნ. მასხულია და პ. ჭუმბურიძე. ჟურნალში იბეჭდებოდა სამეცნიერო შრომები, რეფერატები, ისტორიული ხასიათის მასალები, სამეცნიერო ექსპედიციების ანგარიშები, ბიბლიოგრაფია ფარმაციის თეორიულ და პრაქტიკულ საკითხებზე.
ლიტერატურა
კატეგორია:ქართული ჟურნალები
ზეინ მალიკი
ზეინ ჯავად მალიკი (Zain Javadd Malik,, ; დ. 12 იანვარი, 1993), ცნობილი სასცენო სახელით, როგორც ზეინი — ინგლისელი მომღერალი და სიმღერების ავტორი.
ზეინ ჯავად მალიკი დაიბადა 1993 წლის 12 იანვარს ბრადფორდში, უესტ-იორკშირში, ინგლისში. ზეინის მამა იასერ მალიკი ბრიტანელ-პაკისტანელია, ხოლო დედა და ტრიშა ბრანან მალიკი ინგლისელი და ნაწილობრივ ირლანდიური წარმოშობისაა. მალიკის დედამ ქორწინებამდე მიიღო მეუღლის რელიგია, ისლამი. მალიკს ჰყავს ერთი უფროსი და დონია და ორი უმცროსი და ვალია და საფაა.
2010 წელს მალიკმა მონაწილეობა მიიღო ბრიტანულ მუსიკალურ კონკურსში „იქს ფაქტორი“. მას შემდეგ, რაც იგი ვერ გადავიდა მეორე ტურიდან შემდეგ ეტაპზე, ის და სხვა ოთხი მონაწილე ბიჭი აქციეს ერთ ჯგუფად სახელწოდებით One Direction. მალიკმა ჯგუფი 2015 წლის 25 მარტს დატოვა და კონტრაქტი გააფრომა RCA Records-სთან.
2016 წელს გამოვიდა მისი სადებიუტო ალბომი „Mind of Mine“. ალბომში შევიდა სინგლი „Pillowtalk“, რომელსაც დიდი წარმატება ხვდა წილად. მალიკი გახდა პირველი ბრიტანელი მუსიკოსი კაცი, რომელმაც სადებიუტო სინგლითა და სადებიუტო ალბომით ერთდროლად მოახერხა პირველი პოზიციის დაკავება ამერიკულ და ბრიტანულ ჩარტებში. მალიკმა მიიღო რამდენიმე ჯილდო, მათ შორის ამერიკული მუსიკის ჯილდო, ბილბორდის მუსიკალური და MTV-ის მუსიკალური ვიდეოების ჯილდოები.
სქოლიო
კატეგორია:დაბადებული 12 იანვარი კატეგორია:დაბადებული 1993 კატეგორია:XXI საუკუნის ინგლისელი მომღერლები‎ კატეგორია:ინგლისელი პოპ-მომღერლები კატეგორია:ინგლისელი სოულ-მომღერლები კატეგორია:ბრიტანელი თანამედროვე რიტმ-ენდ-ბლუზ მომღერლები კატეგორია:ინგლისელი ტენორები კატეგორია:One Direction-ის წევრები კატეგორია:RCA Records-ის შემსრულებლები
ვიქტორია ნულანდი
ადრეული წლები
ვიქტორია ნულანდი დაიბადა 1961 წლის 1 ივლისს, ნიუ-იორკში. მამამისი შერვინ ბერნარდ ნულანდი იელის უნივერსიტეტის ქირურგიისა და ბიოეთიკის პროფესორი და მწერალი იყო (1930-2014 წწ.), მამის მხრიდან ბაბუა მეიერ ნუდელმანი ებრაული წარმოშობისაა და 1907 წელს 18 წლის ასაკში გადავიდა საცხოვრებლად ამერიკაში ბესარაბიის (ამჟამად უკრაინა) პატარა დასახლება ნოვოსელიციდან, ბებია კი — ნოვოგრუდოკიდან იყო (ახლანდელი ბელარუსი). მამამისის დაბადების სახელი იყო შეპსლ ბერ ნუდელმანი, რომლის ამერიკანიზებული ვერსია უკვე ზრდასრულ ასაკში მიიღო.
ვიქტორია სწავლობდა შოეტ-როზმარი-ჰოლში, დაასრულა ბრაუნოვის უნივერსიტეტი და მიიღო ბაკალავრის ხარისხი. 1982 წელს იგი ეწვია ოდესას, სადაც ორი კვირის განმავლობაში მუშაობდა პიონერულ ბანაკ „ახალგაზრდა გვარდიაში“. 23 წლის ასაკში რვა თვის განმავლობაში მუშაობდა თარჯიმნად საბჭოთა თევზსაჭერ გემზე.
პოლიტიკური კარიერა
300px|მინი|მარცხნივ|ვიქტორია ნულანდი [[საქართველოს პრემიერ ირაკლი ღარიბაშვილთან და თავდაცვის მინისტრ ირაკლი ალასანიასთან. 2013 წელი]] 1985 წლიდან 1986 წლამდე ვიქტორია ნულანდი მუშაობდა ჩინეთის ქალაქ გუანჯოუში. 1987 წელს მუშაობდა სახელმწიფო დეპარტამენტის აღმოსავლეთ აზიისა და წყნარი ოკეანის ბიუროში. 1988-1990 წლებში მუშაობდა მონღოლეთის ქალაქ ულან-ბატორში და დაკავებული იყო საბჭოთა კავშირთან ურთიერთობის საკითხებით. 1991 წლიდან 1993 წლებშ მუშაობდა აშშ-ის მოსკოვის საელჩოში, სადაც პასუხისმგებელი იყო ბორის ელცინის მთავრობასთან კავშირის საკითხებით.
1993-1996 წლებში მუშაობდა აშშ-ის სახელმწიფო მდივნის მოადგილის სტროუბ ტელბოტის აპარატში, სადაც სენატორ რიჩარდ ლუგარის ხელლმძღვანელობით დაკავებული იყო რუსეთის საკითხებით, მისი მეზობლებით და ნატოს გაფართოებით. 1997-1999 წლებში იყო სახელმწიფო დეპარტამენტის დირექტორის მოადგილე, რომელიც პასუხისმგებელი იყო ყოფილი საბჭოთა კავშირისა და კავკასიის ქვეყნების საკითხებით. 2000-2003 წლებში აშშ-ის ნატოში მუდმივი წარმომადგენლის მოადგილეა. ამ თანამდებობაზე მუშაობის დროს აქტიურად მონაწილეობდა ნატოს წესდების მეხუთე მუხლის მიღებაზე („ერთი მოკავშირეზე თავდასხმა ყველაზე თავდასხმაა“). 2003-2005 წლებში მუშაობდა აშშ-ის ვიცე-პრეზიდენტის აპარატში. ვიქტორია ნულანდი იყო რიჩარდ ჩეინის ეროვნული უსაფრთხოების მრჩევლის მოადგილე და დაკავებული იყო გლობალური პრობლემებით, მათ შორის ერაყის, ავღანეთის, ლიბანისა და ახლო აღმოსავლეთის საკითხებით.
2005 წლიდან 2008 წლამდე ნატოში აშშ-ის მუდმივი წარმომადგენელია. 2013 წლიდან აშშ-ის სახელმწიფო მდივნის დამხმარეა ევროპისა და აზიის საკითხებში.
პირადი ცხოვრება
გათხოვილია ამერიკელ ნეოკონსერვატორ ისტორიკოსზე რობერტ კაგანზე. მათ ჰყავთ ორი შვილი. ფლობს რუსულ, ფრანგულ და მცირედ ჩინურ ენებს.
სქოლიო
კატეგორია:დაბადებული 1 ივლისი კატეგორია:დაბადებული 1961 კატეგორია:აშშ-ის დემოკრატიული პარტიის წევრები კატეგორია:აშშ-ის მუდმივი წარმომადგენლები ნატოში კატეგორია:ამერიკელი პოლიტიკოსი ქალები
მარსელი (რომანი)
„მარსელი“ (The Martian) — ამერიკელი მწერლის, ენდი უირის პირველი გამოქვეყნებული რომანი სამეცნიერო ფანტასტიკის ჟანრში. რომანის ცენტრშია ასტრონავტი მარკ უოტნი, რომელიც შექმნილი ვითარებიდან გამომდინარე მარსზე მარტო დატოვეს. გადარჩენისა და დედამიწაზე დაბრუნების მცდელობისას მას უწევს ფანტაზიისა და ყოველგვარი ცოდნის მოშველიება.
სიუჟეტი
მარსზე გაგზავნილი მისია „არესი-3“ მუშაობის პროცესში იძულებული გახდა, სასწრაფოდ დაეტოვებინა პლანეტა მოსალოდნელი ქვიშის ქარბუქის გამო. ინჟინერ-ბიოლოგ მარკ უოტნის ქვიშის ქარბუქის დროს სკაფანდრი დაუზიანდა. მისიის თანაშემწეებს იგი დაღუპული ეგონათ და პლანეტიდან ევაკუირება მოახდინეს, მარკი კი მარსზე მარტო დატოვეს. გამოფხიზლებისას უოტნიმ აღმოაჩინა, რომ დედამიწასთან კავშირი დაკარგულია, თუმცა ამასთანავე სრულყოფილად ფუნქციონირებს ავტონომური სახლი. საკვების, ვიტამინებისა და ჰაერის არსებული მარაგის დახმარებით მთავარი გმირი ცდილობს, კიდევ ოთხი წელი გაძლოს პლანეტაზე, სანამ შემდეგი მისია, „არესი-4“ მოფრინდება. ამ დროს დედამიწაზე NASA წითელ პლანეტაზე სამაშველო მისიის სწრაფად გაგზავნის გზას ეძებს.
ფილმი
რეჟისორ რიდლი სკოტის ფილმის ეკრანიზაცია 2015 წლის ნოემბერში შედგა. მთავარ როლში — მეტ დეიმონი.
სქოლიო
კატეგორია:2011 წლის რომანები კატეგორია:სამეცნიერო ფანტასტიკური რომანები კატეგორია:სამეცნიერო ფანტასტიკა
ჰენუტანები
მამის გარდაცვალების შემდეგ აღარ მოიხსენიება.
სქოლიო
კატეგორია:ამენჰოტეპ III
ვიქტორია (პირიატინის რაიონი)
ვიქტორია (Вікторія) — სოფელი უკრაინაში. მდებარეობს პოლტავის ოლქის პირიატინის რაიონში. 2013 წელს სოფლის მოსახლეობა 1042 კაცს შეადგენდა.
რესურსები ინტერნეტში
კატეგორია:პირიატინის რაიონის სოფლები
პარაზიტოიდი
პარაზიტოიდი − ორგანიზმი, რომელიც მასპინძელთა მჭიდროდ ცხოვრობს, იყენებს მას და საბოლოოდ კლავს. პარაზიტოიდიზმი ერთ-ერთია პარაზიტიზმის 6 ძირითადი ევოლუციური სტაბილური სტრატეგიიდან და განსხვავდება პროგნოზისიზმისგან, რომელიც უფრომეტად მტაცებლობისსტრატეგიას წარმოადგენს.
პარაზიტოიდების სტრატეგიები სხვადასხვაგვარია: დაწყებული მასპინძლის შიგნით ცხოვრებით, დამთავრებული ზრდასრულ მასპინძელთან შეწყმითა და მის გარეთ ცხოვრებით. პარაზიტიტიზმის იმ ფორმას, რომლის დროსაც პარაზიტის მასპინძელიც ასევე პარაზიტია, ჰიპერპარაზიტიზმი ეწოდება. მუხის ვაშლის შემთხვევაში ხუთი დონის პარაზიტის ხილვაა შესაძლებელი. ზოგიერთი პარაზიტოიდი გავლენას ახდენს მასპინძლის ქცევაზე, რითიც პარაზიტოიდების გავრცელებას უწყობს ხელს.
პარაზიტოიდები მწერების სხვადასხვა ტაქსონომიურ ერთეულში გვხვდება. დიდი ნაწილი სიფრიფანაფრთიანია. პარაზიტოიდული ცხოვრების წესი აქვთ ორფრთიანებსა და ხოჭოებსაც.
პარაზიტოიდიზმის ბიოლოგიამ სამეცნიერო-ფანტასტიკის ავტორები და სცენარისტები შთააგონა, რომელთაც არაერთი პარაზიტოიდული უცხოპლანეტელი შექმნეს, რომლებიც თავიანთ მასპინძლებს კლავენ, როგორცა რიდლი სკოტის მიერ 1979 წელს შექმნილ ფილმში უცხო.
ისტორია
პირველი ბუნებისმეტყველი, რომელმაც პარაზიტოიდები აღწერა და შეისწავლა მარია სიბილა მერიანი (1647-1717) იყო. ტერმნი პარაზიტოიდი 1913 წელს შვედმა-ფინელმა მწერალმა, ოტო როიტერმა შემოიღო, რომელიც შემდეგ ინგლისურ ენაში მისმა მიმომხილველმა, ენტომოლოგმა უილიამ მორტონ უილერმა დაამკვიდრა. როიტერმა ამ ტერმინით ის სტრატეგია აღწერა, რომელსაც პარაზიტი იყენებს ინდივიდუალური მასპინძლის შიგნით ან სხეულზე საცხოვრებლად, რომლითაც საბოლოოდ მასპინძელს კლავს. ამ პერიოდიდან ტერმინი ფართოდ გავრცელდა სამეცნიერო წრეებში.
გავლენა მასპინძლის ქცევაზე
ზოგიერთი პარაზიტოიდი გავლენას ახდენს მასპინძლის ქცევაზე. ამის მაგალითია Dicrocoelium dendriticum, რომელიც მასპინძელ ჭიანჭველებს ბალახის ღერებზე მოჭიდებას აიძულებს. მსგავსად იქცევიან მარაოფრთიანებიც. ძუძუმწოვრების შემთხვევაში, ნეიროტროფული ვირუცები მასპინძლის ცენტრალურ ნერვულ სისტემას აზიანებენ და საბოლოოდ კლავენ მას. მასპინძლის ქცევაზე გავლენას ახდენს Apocephalus borealis-ც. მწერების ეს სახეობა თავისი მასპინძლის, მათ შორის, სკის ფუტკრის სხეულზე კვერცხსადებით ეკრობა და მასპინძელს ბუდის დატოვებას აიძულებს. მასპინძელი საბოლოოდ კვდება.
სამეცნიერო ფანტასტიკაში
პარაზიტოიდებმა სამეცნიერო ფანტასტიკის ავტორებსა და სცენარისტებს პარაზიტული უცხოპლანეტური სახეობების შექმნა შთააგონეს, რომლებიც თავიანთ მასპინძლებს კლავენ. ერთ-ერთი ყველაზე ცნობილი სახეობაა ქსენომორფი, რომელიც რიდლი სკოტის ფილმში „უცხო“ ჩნდება. ქსენომორფები მასპინძლებად ადამიანის სხეულს იყენებენ, პირში უძვრებიან და მკერდიდან ამოდიან. მოლეკულური ბიოლოგი ალექს სერსელი აღნიშნავს, რომ მეთოდი, რომლის მეშვეობითაც ქსენომორფები ადამიანის პირს თავიანთი ემბრიონის იმპლანტირებისთვის იყენებენ, პარაზიტოიდი კრაზანების მიერ მასპინძლის ორგანიზმში კვერცხების დადების მსგავსია.
სქოლიო
კატეგორია:პარაზიტოლოგია კატეგორია:პარაზიტიზმი
მოკავშირეების შეჭრა სიცილიაში
მოკავშირეების შეჭრა სიცილიაში (ასევე ცნობილი როგორც სიცილიის ოპერაცია, სიცილიის კამპანია და ოპერაცია „ჰასკი“) — მეორე მსოფლიო ომის კამპანია, სადაც მოკავშირეებმა დაიკავეს კუნძული სიცილია. ის დაიწყო საზღვაო შეჭრით და საჰაერო ოპერაციებით, რასაც მოჰყვა ექვს კვირიანი სახმელეთო ბრძოლა და იტალიის კამპანია.
ოპერაცია „ჰასკი“ დაიწყო 1943 წლის 9 ივლისს, შუაღამეს და დასრულდა 17 აგვისტოს. სტრატეგიულად, ოპერაციამ მიაღწია ყველა იმ მიზანს რაც მოკავშირეებმა მისი დაგეგმვისას დაისახეს; მოკავშირეებმა კუნძულიდან გააძევეს ღერძის საჰაერო, სახმელეთო და საძღვაო ძალები, ხმელთაშუა ზღვა პირველად გაიხსნა მოკავშირეების სავაჭრო გემებისთვის 1941 წლის შემდეგ, იტალიელი ლიდერი ბენიტო მუსოლინი ჩამოშორდა ქვეყნის მართველობას, გაიხსნა გზა იტალიაში შეჭრისაკენ, ადოლფ ჰიტლერმა შეწყვიტა კურსკში თავდასხმა ერთი კვირის შემდეგ, რათა ძალები იტალიაში გაეგზავნა. გერმანელმა ჯარისკაცებმა ყველა იტალიელ ჯარისკაცს ჩამოართვეს აღჭურვილობა და მათი ადგილი დაიკავეს.
Caravan (ჯგუფი)
Caravan — ინგლისური პროგრესული როკ-ჯგუფი კენტერბერიდან (კენტი, ინგლისი). იგი 1968 წელს დაარსდა, The Wilde Flowers-ის ყოფილი წევრების, დეივ სინკლერის, რიჩარდ სინკლერის, პაი ჰასტინგზის და რიჩარდ კაფლენის მიერ. მიუხედავად იმისა, რომ ჯგუფს მნიშვნელოვანი კომერციული წარმატება არ ჰქონია, იგი ითვლება კენტერბერული სცენის ერთ-ერთ წამყვან ფიგურად.
მოკავშირეების შეჭრა სიცილიაში
სქოლიო
კატეგორია:მეორე მსოფლიო ომის იტალიის კამპანია კატეგორია:მეორე მსოფლიო ომის შეჭრები კატეგორია:მეორე მსოფლიო ომის ხმელთაშუა ზღვის თეატრი
მსვატი III
მეფე მსვატი III დაიბადა 1968 წლის 19 აპრილს. ის მეფე სობჰუზა II-ის 67 ვაჟიდან მეორე და დედოფალ ნტომბის ერთადერთი ვაჟია. პრინცი დაიბადა ქვეყნის მიერ დამოუკიდებლობის მოპოვებიდან რამდენიმე თვის შემდეგ. იგი დღეების იყო, როცა ის და დედამისი მეფის ერთ-ერთ სასახლეში გადაიყვანეს საცხოვრებლად. მისი დაბადების სახელი იყო მაკჰოსეტივე — ერის მეფე. მომავალმა მონარქმა განათლება სამშობლოში, დიდ ბრიტანეთსა და სამხრეთ აფრიკის რესპუბლიკაში მიიღო. მამამისის სიკვდილის შემდეგ პრინცი ტახტის მემკვიდრედ დასახელდა. ამ დროს იგი არასრულწლოვანი (14 წლის) იყო და ბრიტანეთში სწავლობდა. სრულწლოვანების მიღწევისთანავე, 1986 წლის 25 აპრილს მოეწყო მისი მეფედ კურთხევის ცერემონიალი. ის გახდა ყველაზე ახალგაზრდა მონარქი მსოფლიოში. ამ დროს იგი 18 წლის და 6 დღის იყო. ამ დღიდან მოყოლებული, მსვატი III დედასთან ერთად მართავს ქვეყანას.
ესვატინის დღევანდელ მონარქს 15 ცოლი და 35 შვილი ჰყავს.
ლიტერატურა
კატეგორია:ესვატინის მეფეები კატეგორია:აფრიკის მონარქები კატეგორია:დაბადებული 1968 კატეგორია:დაბადებული 19 აპრილი
დადუნაშვილი
საკუთარი სახელი დადუნაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
მარიანკა-დე-ჟოსი
მარიანკა-დე-ჟოსი (Marianca de Jos) — სოფელი მოლდოვაში, შტეფან-ვოდეს რაიონში. მდებარეობს ზღვის დონიდან 87 მეტრზე. 2004 წლის მონაცემებით, მოსახლეობა 571 ადამიანს შეადგენდა.
რესურსები ინტერნეტში
კატეგორია:შტეფან-ვოდეს რაიონის სოფლები
უიღბლონი (1981 წლის ფილმი)
უიღბლონი ( La Chèvre (პირდაპირ თარგმანში ნიშნავს „თხას“)) - 1981 წელს გადაღებული ფრანგული კინოკომედია, რეჟისორ ფრანსის ვებერის მიერ. მთავარ როლში ჟერარ დეპარდიე და პიერ რიშარი.
საინტერესო ფაქტები
რეჟისორმა ფრანსის ვებევრმა, ამ ფილმში პირველად ათამაშა ჟერარ დეპარდიესა და პიერ რიშარის კომიკური წყვილი, რომელბიც შემდეგ  კიდევ ორ კინოკომედიებში გადაიღო: "გაქცეულები" და "მამიკოები".
1991 წელს ამერიკელმა რეჟისორმა ნადია ტასმა გადაიღო ფილმის რიმეიკი „Pure Luck“, მთავარ როლებში დენი გლოვერი და მარტინ შორტი.
რესურსები ინტერნეტში
https://www.imdb.com/title/tt0082183/
https://www.rottentomatoes.com/m/la_chevre
ამელია ბრიტანელი (1711-1786)
ამელია ბრიტანელი (Amelia of Great Britain; დ. 10 ივნისი, 1711, ჰანოვერი, გერმანია — გ. 31 ოქტომბერი, 1786, ლონდონი, დიდი ბრიტანეთი) — ჰანოვერის დინასტიის წარმომადგენელი. დიდი ბრიტანეთის მეფე ჯორჯ II-ისა და დედოფალ კაროლინა ბრანდენბურგ-ანსბახელის ქალიშვილი. მეფე ჯორჯ III-ის მამიდა.
ბიოგრაფია
1714 წელს დიდი ბრიტანეთის დედოფალი ანა უშვილოდ აღესრულა, რითაც შეწყდა სტიუარტთა დინასტია. ამის გამო ტახტი ჯეიმზ I-ის შვილთაშვილმა, ამელიას ბაბუამ დაიკავა ჯორჯ I-ის სახელით. ამის შემდეგ მათი ოჯახი ლონდონში გადასახლდა, მისი მშობლები კი უელსის პრინცი და პრინცესა გახდნენ. 1727 წელს, ჯორჯ I-ის დაღუპვის შემდეგ ტახტზე ამელიას მამა, ჯორჯ II ავიდა.
დედამისმა ამელიას საუკეთესო განათლება მისცა, რასაც წესით მისი სარფიანად გათხოვებისათვის ხელი უნდა შეეწყო. თავიდან იგი საფრანგეთის მეფე ლუი XV-ის საცოლედ მოიაზრებოდა, თუმცა ამელიამ რელიგიის შეცვლაზე უარი თქვა, რის გამოც ლუიმ პოლონეთის მეფე სტანისლავ I-ის ასული მარია ლეშჩინსკა შეირთო ცოლად.
ამის შემდეგ, რიგით მეორე საქორწინო წინადადება წამოვიდა თავად ამელიას მამიდის, პრუსიის დედოფალ სოფია დოროთეა ჰანოვერელისაგან, რომელმაც მას თავის ვაჟ ფრიდრიხზე (შემდგომში მეფე ფრიდრიხ II დიდი) დაქორწინება შესთავაზა, თუმცა აქ მოლაპარაკებები სასიძოს მამამ, მეფე ფრიდრიხ ვილჰელმ I-მა ჩაშალა, რომელსაც აღარ სურდა კიდევ ერთი ბრიტანული ქორწინება, ამიტომაც თავისი ვაჟი გერმანელ პრინცესაზე — ელიზაბეთ კრისტინა ბრაუნშვაიგ-ვოლფენბიუტელ-ბევერნელზე დააქორწინა.
ამის შემდეგ საქორწინო წინადადებები აღარ წამოსულა, მას სასურველ მამაკაცზე ქორწინების ნებაც არ დართეს, რის გამოც იგი გაუთხოვარი დარჩა.
რამდენადაც ცნობილია, პრინცესა ამელიას რომანი ჰქონდა მდაბიო წარმომავლობის მქონე თომარ არნოლდთან, რომლისგანაც მან 1740 წელს გააჩინა თავისი პირველი და უკანასკნელი უკანონო ვაჟი, გამოჩენილი ინგლისელი კომპოზიტორი სამუელ არნოლდი.
ლიტერატურა
კატეგორია:დაბადებული 10 ივნისი კატეგორია:დაბადებული 1711 კატეგორია:გარდაცვლილი 31 ოქტომბერი კატეგორია:გარდაცვლილი 1786 კატეგორია:ჰანოვერის დინასტია კატეგორია:ბრიტანეთის პრინცესები
ზაჰარა (ესპანელი მუსიკოსი)
მარია ზაჰარა გორდილიო კამპოსი (María Zahara Gordillo Campos; დ. 10 სექტემბერი, 1983, ესპანეთი) — ესპანელი მომღერალი და სიმღერების ავტორი.
სქოლიო
კატეგორია:ესპანელი მომღერლები კატეგორია:ესპანელი კომპოზიტორები კატეგორია:დაბადებული 1983 კატეგორია:დაბადებული 10 სექტემბერი
იგაპო
იგაპო (წარმოდგება ძვ. ტუპის ენიდან: „ფესვების ტყე“) − ტერმინი, რომლითაც ბრაზილიაში ამაზონის ბიომის მდინარეების წყლით დატბორილი ტყეები აღინიშნება. მსგავსი ტყეები და ჭაობიანი ტყეები სეზონურად მტკნარი წყლით ივსება. იგაპო ჩვეულებრივ ქვედა დონის მდინარეებისა და მტკნარი ტბების ირგვლივ წარმოიქმნება. მტკნარი წყლის ჭაობის ტყეები სხვადასხვა კლიმატურ ზონაში გვხვდება: დაწყებული სუბარქტიკული სარტყლიდან, დამთავრებული სუბტროპიკებითა და ტროპიკებით. ბრაზილიის ამაზონის დაბლობის სეზონურ მტკნარი წყლით დატბორილ ტყეებს ვარზეას უწოდებენ, რომელიც ბევრი რამით იგაპოს წააგავს. ორ ჰაბიტატს შორის მთავარი განმასხვავებელი ნიშანი წყლის ნაკადებია.
დახასიათება
იგაპო უმთავრესად სეზონური უხვი წვიმების შედეგად წარმოიქმნება. ზოგიერთ სივრცეში ხეები წელიწადში 6 თვის მანძილზე წყალშია მოქცეული. იგაპოს ეკოსისტემები უმთავრესად ღიაა და საშუალოდ 30% 20-25 მეტრის სიმაღლის წარაფებითაა დაფარული. იგაპოს ხეები მრავალფეროვანია. მტკნარი წყლის ჭაობის ტყეების ხეების განვითარება მნიშვნელოვნადაა დამოკიდებული მიკროტოპოგრაფიასა და დატბორვის ინტენსივობაზე. ჭაობიან ტყეებს გარემოსთვის ზიანის მიყენებაც შეუძლია და მხოლოდ მცირე სახეობის ხეებს შეუძლიათ სიცოცხლისუნარიანობის შენარჩუნება და სხვა სახეობის ხეებზე დომინირება. იგაპოს ეკოსისტემაში ყველაზე ხშირად პარკოსნები გვხდება, ზოგიერთი ჭაობიანი ტყე კი მხოლოდ პარკოსნებითაა შექმნილი. ერთი სახეობის პარკოსნებით შექმნილ იგაპო უხვი აზოტიფიკაციით გამოირჩევა.
მტკნარი წყლის ჭაობიანი ტყეები ჭარბტენიანი ტერიტორიების ორ კატეგორიად იყოფა: მუდმივ და პერიოდულ ტყეებად. ამ კატეგორიებად დაყოფას მაღალი მიკროტოპოგრაფიული ვარიაცია განაპირობებს. ტოპოგრაფიული განსხვავების გამო ხეების გავრცელების სივრცე შეზღუდულია და მცირე ტერიტორიაზეა გავრცელებული.
იგაპოს ეკოსისტემაში ფრინველების, ძუძუმწოვრების, რეპტილიების, ამფიბიების, თევზებისა და უხერხემლოების მრავალი სახეობა ბინადრობს. ჭაობიანი ტერიტორიებისა და სახეობებით მდიდარი ჭაობიანი ტყეების ბიომრავალფეროვნება განსხვავდება და ბოლომდე არ არის ცნობილი. სამხრეთ ამერიკის სხვა ტყეებისგან განსხვავებით იგაპოს ეკოსისტემა ხეების სახეობებით არ გამოირჩევა.
ნიადაგი
იგაპოს ეკოსისტემა ნიუტრიენტების მცირე შემცველობით გამოირჩევა. წყლის შეფერილობა და მჟავიანობა მჟვური ორგანული ნივთიერებებისგანაა განპირობებული. იგაპოს ტყეები ვარზეას ტყეებთან შედარებით ნუტრიენტებით უფრო ღარიბია. საერთო ჯამში, იგაპოს ბუნება სახეობათა მრავალფეროვნების და ცხოველთა ბიომასის ნაკლებობით გამოირჩევა. ვარზეას ტყეებში ნუტრიენტების მაღალი შემცველობა თეთრი წყლის მდინარეებიდან ჩატანილი ნალექითაა განპირობებული. სამხრეთ ამერიკის სხვა ტყეებისგან განსხვავებით იგაპოს ტყეები ფოსფორის მაღალი კონცენტრაციით გამოირჩევა.
ფაუნა
ხმელეთის ცხოველებისა და თევზების მრავალფეროვნება დიდადაა დატბორვაზე დამოკიდებული. დიდი რაოდენობის წყლის სახეობები საკვების საძიებლად დატბორილი ტყეებისკენ გადაადგილდებიან. ამაზონის მდინარის დელფინები და გიგანტური წავები თევზის პოპულაციით მდიდარი სივრცეებისკენ გადაადგილდებიან. დიდი ზომის ხმელეთის ძუძუმწოვრები წყალდიდობასთან გასამკლავებლად სხვადასხვა სტრატეგიას მიმართავენ: წითელი მაზამა (Mazama americana) და საყელოიანი პეკარა (Pecari tajacu) კუნძულებისკენ გადაადგილდებიან და მცენარეებითა და ხილით იკვებებიან. თეთრტუჩა პეკარებსა და ტაპირებზე სეზონური წყალდიდობა მნიშვნელოვან გავლენას არ ახდენს.
ვილნა-ტერეშკივკა
ვილნა-ტერეშკივკა (Вільна Терешківка) — სოფელი უკრაინაში. მდებარეობს პოლტავის ოლქის კრემენჩუკის რაიონში. 2013 წელს სოფლის მოსახლეობა 1648 კაცს შეადგენდა.
რესურსები ინტერნეტში
კატეგორია:კრემენჩუკის რაიონის სოფლები
დავით ჯაბიძის ქუჩა
დავით ჯაბიძის ქუჩა — ქუჩა თბილისში, გლდანის რაიონში (გლდანის მასივი). გლდანის მასივის V და VII მიკრორაიონებს შორის. ქუჩას დავით ჯაბიძის სახელი ეწოდა 1984 წელს.
კაროლინა ბრიტანელი
კაროლინა ბრიტანელი (Caroline of Great Britain; დ. 10 ივნისი, 1713, ჰანოვერი, გერმანია — გ. 28 დეკემბერი, 1757, ლონდონი, დიდი ბრიტანეთი) — ჰანოვერის დინასტიის წარმომადგენელი. დიდი ბრიტანეთის მეფე ჯორჯ II-ისა და დედოფალ კაროლინა ბრანდენბურგ-ანსბახელის ქალიშვილი. მეფე ჯორჯ III-ის მამიდა.
ბიოგრაფია
1714 წელს დიდი ბრიტანეთის დედოფალი ანა უშვილოდ აღესრულა, რითაც შეწყდა სტიუარტთა დინასტია. ამის გამო ტახტი ჯეიმზ I-ის შვილთაშვილმა, ამელიას ბაბუამ დაიკავა ჯორჯ I-ის სახელით. ამის შემდეგ მათი ოჯახი ლონდონში გადასახლდა, მისი მშობლები კი უელსის პრინცი და პრინცესა გახდნენ. 1727 წელს, ჯორჯ I-ის დაღუპვის შემდეგ ტახტზე კაროლინას მამა, ჯორჯ II ავიდა.
ჯერ კიდევ 1722 წელს პრინცესა კაროლინას ვარიოლა, იგივე ყვავილი შეეყარა. მართალია იგი გამოჯანმრთელდა, რაც სასწაულის ტოლფასი იყო, მაგრამ სახე დაუმახინჯდა, რამაც მისი უცხოელ მონარქზე დაქორწინების პერსპექტივა მოსპო. მეფე ჯორჯს შეეძლო თავისი ქალიშვილისათვის ნება მიეცა სასურველ მამაკაცზე დაქორწინებულიყო, თუმცა არ სურდა თავისი შვილები უფრო დაბალი სოციალური წრის ხალხს დანათესავებოდნენ, რის გამოც კაროლინა, ისევე როგორც მისი უფროსი და, პრინცესა ამელია, გაუთხოვარი დარჩა.
კაროლინა აღწერილია როგორც: „სამართლიანი, კეთილი, სრულყოფილი და უბედური“. მისი უბედურების უმთავრეს მიზეზს ის წარმოადგენდა, რომ თავისზე გაცილებით დაბალი წოდების მქონე ბარონი ჯონ ჰერვი შეუყვარდა. გარდა იმისა, რომ მასზე ქორწინება არ შეეძლო, მის უბედურებას ისიც ემატებოდა, რომ ჰერვის რომანი ჰქონდა კაროლინას უფროს, ბისექსუალ ძმასთან, უელსის პრინც ფრედერიკთან, რომელსაც პარალელურად ცოლიც ჰყავდა პრინცესა ავგუსტა საქსენ-გოთელის სახით და მასთან ცხრა შვილიც ჰყავდა.
ფრედერიკისა და ჰერვის რომანის შესახებ ამბავი მხოლოდ 1743 წელს გახმაურდა, რამაც საშინელი გავლენა იქონია კაროლინაზე, რომელიც დეპრესიაში ჩავარდა. ამის შემდეგ მან დატოვა წმინდა ჯეიმზის სასახლე (სადაც მისი ძმა ცხოვრობდა) და უესტმინსტერის სააბატოში გადასახლდა, სადაც გაატარა დარჩენილი ცხოვრება. ცნობილია, რომ კაროლინამ ძმას ეს ყველაფერი არასოდეს აპატია და 1751 წელს მის დაკრძალვაზეც კი არ მივიდა.
პრინცესა კაროლინა გარდაიცვალა 1757 წლის 28 დეკემბერს უესტმინსტერში, ლონდონში, 44 წლის ასაკში, გაუთხოვარი და უშვილო.
ლიტერატურა
კატეგორია:დაბადებული 10 ივნისი კატეგორია:დაბადებული 1713 კატეგორია:გარდაცვლილი 28 დეკემბერი კატეგორია:გარდაცვლილი 1757 კატეგორია:ჰანოვერის დინასტია კატეგორია:ბრიტანეთის პრინცესები
თბილისის სატრანსპორტო კომპანია
შპს თბილისის სატრანსპორტო კომპანია — კერძო სამართლის იურიდიული პირი, რომლის დანიშნულებაა მოსახლეობის უზრუნველყოფა მაღალი ხარისხის უსაფრთხო სატრანსპორტო მომსახურებით.
ისტორია
ფუნქციონირება დაიწყო „თბილისის მეტროპოლიტენის“ სახელწოდებით 1966-იდან, როდესაც გაიხსნა მეტროპოლიტენის პირველი მონაკვეთი დიდუბე-რუსთაველის მიმართულებით. 1997 წლიდან ჩამოყალიბდა როგორც შპს „თბილისის მეტროპოლიტენი“, 2006 წლიდან დაერქვა შპს „თბილისის მეტრო“, ხოლო 2009 წლიდან გახდა შპს „თბილისის სატრანსპორტო კომპანია“, რომლის 100%-იანი წილის მფლობელია თვითმმართველი ქ. თბილისი. ამჟამად კომპანიის მფლობელობაშია თბილისის მეტროპოლიტენი, რის საექსპლოატაციო არეალი წარმოადგენს დაახლოებით 62,5 კმ სიგრძის მიწისქვეშა საგვირაბო კონსტრუქციას, ორი დამოუკიდებელი ხაზით და 23 სადგურით, რასაც ყოველი 3,5-4 წთის ინტერვალით ემსახურება მოძრავი შემადგენლობები ორი სამატარებლო დეპოთი. 2009 კომპანიას საკუთრებაში გადაეცა მუნიციპალური ავტობუსები და მასთან დაკავშირებული უძრავი ქონება სამი ავტოპარკისა და ერთი სერვისცენტრის სახით. 2012 კომპანიის საქმიანობის არეალი კიდევ უფრო გაფართოვდა და მის აქტივებს დაემატა ახლად აშენებული რიყე-ნარიყალას საბაგირო გზა. ოპერატიულობისა და უსაფრთხოების თვალსაზრისით „თბილისის სატრანსპორტო კომპანიას“ გააჩნია დამოუკიდებელი ციფრული და ენერგომომარაგების სადისპეტჩერო ქსელი, სადაც გაერთიანებულია მისი ყველა სტრუქტურული ერთეული. კომპანიის ძირითადი საქმიანობის სფეროა სატრანსპორტო მომსახურება, მგზავრთა გადაყვანა და საგანგებო ან სამხ. მოქმედების პერიოდში მოსახლეობის სამოქალაქოთავდაცვითი ღონისძიებების გატარება. ამის უზრუნველსაყოფად საწარმოს ევალება შემდეგი ფუნქციების შესრულება: თავისი საქმიანობის სფეროში შემავალი სტრუქტურული ერთეულების მუშაობის კოორდინაცია; მგზავრთა უსაფრთხო მომსახურების მაღალი დონის უზრუნველყოფა; მოძრაობის უსაფრთხოების უზრუნველყოფის მიზნით საექსპლუატაციო მუშაობის გრაფიკის შედგენა და მისი შესრულება; მგზავრთა გადაყვანა საქალაქო სამგზავრო ტრანსპორტის ერთიან ქსელში მოძრაობის ოპერატიული მართვის, აღრიცხვისა და კონტროლის საშუალებით; ტექ. დონისა და ტექ. საშუალებების ექსპლუატაციის საიმედოობის დაცვა და ამაღლება, ტექნოლ. პროცესების სრულყოფა, ახ. ტექნიკისა და გამოცდილების დანერგვა და სხვ.
რესურსები ინტერნეტში
კატეგორია:საქართველოს კომპანიები
არაუჟუსი
არაუჟუსი (Araújos) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 850 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში.
2010 წლის მონაცემებით, მოსახლეობა 7 883 ადამიანს შეადგენდა, მოსახლეობის სიმჭიდროვე 32.11 კმ²-ზე. ფართობი 245 522 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ნებეტაჰი
ნებატაჰი — ამენჰოტეპ III-ისა და ტიიას უმცროსი შვილი. ეხნატონის უმცროსი და. მისი სახელი ითარგმნება, როგორც „სასახლის ქალბატონი“. მისი გამოსახულებები ჯერ კიდევ არ არის აღმოჩენილი თავისი დებისაგან განსხვავებით. მისი ერთადერთი გამოსახულება შემორჩენილია მედინათ-აბუში აღმოჩენილ კოლოსალურ ქანდაკებაზე. სადაც გამოსახულია მშობლებთან და დებთან ერთად.
არსებობს მოსაზრება, რომ ნებატაჰი არის იგივე ბაკეტატონი, რომელმაც ახალისახელი მიიღო ძმის რელიგიური რეფორმის შემდეგ. ამ მოსაზრებას ამყარებს ის ფაქტიც, რომ ბაკეტატონი რეფორმამდე არსად არ მოიხსენიება.
სქოლიო
კატეგორია:ძველი ეგვიპტის პრინცესები კატეგორია:ეგვიპტის მეთვრამეტე დინასტიის პრინცესები
ები-ნური
ები-ნური (艾比湖; Ev nuur) — რიფტული, გაუდინარი მლაშე-მწარე ტბა ჩინეთის ჩრდილო-დასავლეთ ნაწილში, სინძიანში, ყაზახეთის საზღვრის სიახლოვეს. გაწოლილია ჯუნგარის ვაკის დასავლეთ ნაწილში, ჯუნგარის ჭიშკრის სამხრეთი შესასვლელის სიახლოვეს, ზღვის დონიდან 189 მ სიმაღლეზე. ზედაპირის ფართობი 1070 კმ², საშუალო სიღრმე 1,4 მ, მაქსიმალური სიღრმე 2,8 მ. წყლის მოცულობა უტოლდება 760 მილიონ კუბურ მეტრს.
მდინარეებს ჯერგალანს, ძინხეს, ყარასუსა და ბორო-ტალას ტბაში წლიურად 1,7 კმ³-მდე წყალი შეაქვთ. ზამთარში იყინება, თუმცა ჯუნგარის ჭიშკრიდან წამოსული ძლიერი ქარების გამო ძგიფი არამდგრადია. სამხრეთ ნაპირებთან ჩამოყალიბებულია ქვიშის დიუნები. სანაპირო კლდოვან სერებზე 50 მ-მდე სიმაღლის ძველი ტერასებია.
ამჟამად, რეგიონში ატმოსფერული ნალექების რაოდენობის მომატების გამო ები-ნური ზრდის სტადიაშია. 2007 წლის აგვისტოში ტბის ჭარბტენიან ტერიტორიებს მიენიჭა ეროვნული ბუნებრივი რეზერვის სტატუსი. მდინარეთა შესართავებში ხარობს ლელი. ვინაიდან ტბის წყალი მლაშე-მწარეა მასში თევზი არ ბინადრობს.
ტბიდან ჩრდილო-დასავლეთით მდებარეობს ლანჯოუ-სინძიანის რკინიგზის სადგური — ალაშანკოუ. ტბის სამხრეთ კიდეზე გადის ავტოტრასა ხორგოსის სასაზღვრო საგუშაგოდან ურუმჩიმდე.
სქოლიო
კატეგორია:ჩინეთის ტბები
რევაზ არველაძე (პოლიტიკოსი)
რევაზ არველაძე (დ. 28 ოქტომბერი, 1941, თელავი) — ქართველი მეცნიერი, პოლიტიკოსი, საქართველოს პარლამენტის IX მოწვევის წევრი, საქართველოს ენერგეტიკის აკადემიის პრეზიდენტი (1999 წლიდან), აკადემიკოსი.
1964 წელს დაამთავრა საქართველოს პოლიტექნიკური ინსტიტუტის ენერგეტიკის ფაკულტეტი. 1964-1992 წლებში მუშაობდა ენერგეტიკის დარგში საპასუხისმგებლო თანამდებობებზე: 1964-1966 წლებში ახმეტის ხის დამამუშავებელი კომბინატის ელექტროინჟინერი, მთავარი ენერგეტიკოსი; 1966-1980 წლებში საქართველოს ენერგეტიკის სამეცნიერო-კვლევითი ინსტიტუტი, უფროსი ინჟინერი, უფროსი მეცნიერმუშაკი; 1980-1985 წლებში საქართველოს სსრ მინისტრთა საბჭოს საქმეთა მმართველობა, უფროსი რეფერენტი, განყოფილების გამგის მოადგილე. 1984-1991 წლებში საქმთავარენერგოს უფროსის მოადგილე, უფროსის პირველი მოადგილე, მთავარი ინჟინერი; 1991-1996 წლებში საქართველოს ენერგეტიკისა და ჰიდროტექნიკურ ნაგებობათა სამეცნიერო-კვლევითი ინსტიტუტის დირექტორი; 1992-1993 წლებში საქართველოს სათბობ-ენერგეტიკის მინისტრი; 1996-1997 წლებში იგივე სამინისტროს მინისტრის პირველი მოადგილე; 1998-1999 წლებში კორპორაცია „აგორას“ დირექტორი; 2004-2009 წლებში სს საქრუსენერგოს კონსულტანტი, ტექნიკური საბჭოს მრჩეველი. 1999-2004 წლებში საქართველოს მე-5 მოწვევის პარლამენტის მაჟორიტარი დეპუტატი №18 საარჩევნოვნო ოლქიდან, ენერგეტიკის ქვეკომიტეტის თავმჯდომარე. სამეცნიერო ნაშრომების ავტორი, ტექნიკის მეცნიერებათა დოქტორი. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.
რესურსები ინტერნეტში
კატეგორია:დაბადებული 28 ოქტომბერი კატეგორია:დაბადებული 1941 კატეგორია:საქართველოს V მოწვევის პარლამენტის წევრები კატეგორია:საქართველოს IX მოწვევის პარლამენტის წევრები კატეგორია:თელავში დაბადებულები კატეგორია:ქართველი ენერგეტიკოსები კატეგორია:საქართველოს პოლიტექნიკური ინსტიტუტის კურსდამთავრებულები (1964) კატეგორია:ტექნიკურ მეცნირებათა დოქტორები კატეგორია:ქართველი აკადემიკოსები კატეგორია:„ქართული ოცნების“ წევრები
ყუნდუზის პროვინცია
ადმინისტრაციული დაყოფა
ყუნდუზის პროვინცია იყოფა 7 ოლქად.
მოსახლეობა
ეროვნული შემადგენლობის თვალსაზრისით, პროვინცია საკმაოდ ჭრელია. მის ძირითად მოსახლეობას შეადგენს პუშტუნები, ტაჯიკები, უზბეკები, ჰაზარები, თურქმენები, ფარსულენოვანი ეთნიკური არაბები და სხვა ხალხები.
რესურსები ინტერნეტში
კატეგორია:ავღანეთის პროვინციები
არჩილ დადუნაშვილი
არჩილ სერაპიონის ძე დადუნაშვილი (დ. 16 ოქტომბერი. 1916, ქუთაისი, — გ. 30 აგვისტო, 1997, იქვე) — ქართველი ენერგეტიკოსი, ხელსაწყოთმშენებელი. საქართველოს დამსახურებული ინჟინერი (1978), გამომგონებელი (1991). ტექიკურ მეცნიერებათა კანდიდატი (1962).
დაამთავრა საქართველოს ინდუსტრიული ინსტიტუტის ენერგეტიკის ფაკულტეტი 1940 წელს. 1932 წლიდან 16 წლისამ მუშაობა დაიწყო რიონჰესის მშენებლობაზე. მონაწილეობდა მეორე მსოფლიო ომში. 1947–1969 წლებში მუშაობდა „საქენერგოს“ დასავლეთ საქართველოს ენერგოსისტემაში. ამ პერიოდში მისი ხელმძღვანელობით ჩატარდა დასავლეთ საქართველოში არსებული ენერგოსისტემის რეკონსტრუქცია, აშენდა ახალი ობიექტები, მოხდა მათი ავტომატიზაცია. სისტემაში დაინერგა მისი გამოგონებები. 1969–1991 წლებში მუშაობდა ქუთაისის სპეციალური საკონსტრუქტორო ბიუროს დირექტორად. 1958 წლიდან ეწეოდა პედაგოგიურ საქმიანობას. არის სამეცნიერო ნაშრომების, 39 გამოგონების ავტორი. მიღებული აქვს სახელმწიფო ჯილდოები.
ლიტერატურა
კატეგორია:დაბადებული 16 ოქტომბერი კატეგორია:დაბადებული 1916 კატეგორია:ქუთაისში დაბადებულები კატეგორია:გარდაცვლილი 30 აგვისტო კატეგორია:გარდაცვლილი 1997 კატეგორია:ქართველი ენერგეტიკოსები
ჰულუსი აქარი
ჰულუსი აქარი (Hulusi Akar; დ. 1 იანვარი 1952, კაისერი, თურქეთი) — თურქი ჯარისკაცი და თურქეთის შეიარაღებული ძალების გენერალური შტაბის 29-ე უფროსი.
ბიოგრაფია
დაოჯახებულია დიეტოლოგ შულე აქარზე და ჰყავთ ორი შვილი. იცის ინგლისური ენა.
სამხედრო კარიერა
1998 წელს დაწინაურდა ბრიგადის გენერლამდე. ბრიგადის გენერლად 51-ე ქვეითი ბრიგადის უსაფრთხოების მეთაური გახდა, სადაც სამხრეთ ევროპის სარდლობის მოკავშირეთა ძალების დაგეგმვისა და პოლიტიკის დეპარტამენტის ეხმარებოდა. 2002 წელს დააწინაურეს გენერალ-მაიორის წოდებამდე. გენერალ-მაიორად მეთაურობდა სამხედრო აკადემიის სარდლობას. 2007 წელს დააწინაურეს გენერალ-ლეიტენანტის წოდებამდე. როგორც გენერალ-ლეიტენანტი მეთაურობდა სახმელეთო ჯარების ლოგისტიკური სარდლობას და მე-3 კორპუსის სარდლობას.
2011 წელს დააწინაურეს გენერლის წოდებამდე. გენერლის წოდებით 2011–2013 წლებში გენერალური შტაბის უფროსის მოადგილედ მუშაობდა. 2013 წლის აგვისტოში თურქეთის სახმელეთო ჯარების სარდლობის მეთაურად დაინიშნა.
2015 წლის აგვისტოში თურქეთის შეიარაღებული ძალების გენერალური შტაბის უფროსად დაინიშნა. თურქულ-ქურთული დაპირისპირებაში აქტიურ მონაწილეობას იღებს და აგრეთვე პირადად ხელმძღვანელობს სპეცოპერაციებს. 2016 წლის 1 მაისს ჩავიდა მარდინის პროვინციაში, სადაც აქტიური სამხედრო ოპერაციები მიმდინარეობს ქურთების წინააღმდეგ და თვითონ ჩაატარა სპეცოპერაცია.
სქოლიო
კატეგორია:დაბადებული 1 იანვარი კატეგორია:დაბადებული 1952 კატეგორია:თურქი სამხედრო მოღვაწეები კატეგორია:თურქეთის გენშტაბის უფროსები
კოზიატინის რაიონი
კოზიატინის რაიონი (Козятинський район) — გაუქმებული რაიონი უკრაინაში, ვინიციის ოლქში. მისი ფართობი 1120 კმ² იყო. 2015 წლის აღწერის მონაცემებით რაიონის მოსახლეობა 40 537 ადამიანს შეადგენდა, ხოლო სიმჭიდროვე 37 კაცს კმ²-ზე. კოზიატინის რაიონის ადმინისტრაციული ცენტრი იყო ქალაქი კოზიატინი.
2020 წლის 17 ივლისს შეუერთდა ხმილნიკის რაიონს.
სქოლიო
კატეგორია:ვინიციის ოლქის რაიონები
ოლენეშტი (შტეფან-ვოდეს რაიონი)
ოლენეშტი (Olăneşti) — სოფელი მოლდოვაში, შტეფან-ვოდეს რაიონში. მდებარეობს ზღვის დონიდან 39 მეტრზე. 2004 წლის მონაცემებით, მოსახლეობა 5 297 ადამიანს შეადგენდა.
რესურსები ინტერნეტში
კატეგორია:შტეფან-ვოდეს რაიონის სოფლები
ტფილისის კონკა
კონკა — ცხენშებმული ტრამვაის ვიწროლიანდაგიანი რკინიგზა თბილისში. მოქმედებდა 1883-1904 წლებში.
ამუშავდა 1883 წლის 26 თებერვალს კერძო მეწარმის, შემცოვის თაოსნობით. ეს იყო ოთხივე მხრივ ღია ვაგონი, რომელსაც რკინის ბოძებზე დაყრდნობილი სახურავი ჰქონდა, შიგ იდგა მოძრავსაზურგიანი სკამების რიგი. კონკაში 20 კაცი ეტეოდა, კონდუქტური (ბილეთების გამყიდვეკი) იდგა კონკის ღია ბაქნის ერთსაფეხურიან კიბეზე კონკა თავდაპირველად აკავშირებდა ვაგზლის და ვორონცოვის მოედნებს. გზის სიგრძე 2410 მ იყო. 1885 წელს კონკა გადავიდა „ტფილისის ტრამვაის ბელგიური საზოგადოების“ ხელში. 1889 წლის 15 ოქტომბერს გაიხსნა ყორღანოვის კერძო ხაზი, რომელიც ასევე ბელგიურმა კომპანიამ შეისყიდა.
1890-იან წლებში კონკის სავალი გზა გაიზარდა და ვორონცოვის მოედნიდან, ვორონცოვის და ნიკოლოზის ხიდების გავლით, პუშკინის აღმართით მიაღწია ერევანსკის მოედანს მოედანს, საიდანაც სასახლის ქუჩის, გოლოვინის პროსპექტისა და ვერის დაღმართის მეშვეობით კირხის მოედანს აღწევდა; ბოლოს, მიხეილის გამზირისა და ვაგზლის ქუჩის გავლით ისევ ვაგზლის მოედანზე ბრუნდებოდა.
1904 წელს კონკა ელექტროტრამვაიმ შეცვალა. 1910 წლისთვის კონკის გზის სიგრძე 23 კმ-მდე შემორჩა მხოლოდ ავჭალის (ახლანდელი გ. ჩიტაიას) ქუჩაზე.
ლიტერატურა
კატეგორია:საქართველოს რკინიგზა კატეგორია:თბილისის ისტორია კატეგორია:თბილისის ტრანსპორტი
რედიულ-მარე (ოკნიცის რაიონი)
რედიულ-მარე (Rediul Mare) — სოფელი მოლდოვაში, ოკნიცის რაიონში. მდებარეობს ზღვის დონიდან 222 მეტრზე. 2004 წლის მონაცემებით, მოსახლეობა 802 ადამიანს შეადგენდა.
რესურსები ინტერნეტში
კატეგორია:ოკნიცის რაიონის სოფლები
ილია ბუზალაძე
ილია ბუზალაძე (დ. 29 თებერვალი, 1992, გორი) — ქართველი ფეხბურთელი, გორის „დილას“ თავდამსხმელი.
რესურსები ინტერნეტში
კატეგორია:დაბადებული 29 თებერვალი კატეგორია:დაბადებული 1992 კატეგორია:ქართველი ფეხბურთელები კატეგორია:გორის დილას ფეხბურთელები კატეგორია:ცხინვალის ფეხბურთელები
სერგო დადუნაშვილი
სერგო არჩილის ძე დადუნაშვილი (დ. 1 იანვარი, 1949, ქუთაისი) — ქართველი ინჟინერ-ელექტრიკოსი. ტექიკურ მეცნიერებათა დოქტორი (1995), პროფესორი (1996), საინჟინრო აკადემიის ნამდვილი წევრი (2000).
დაამთავრა საქართველოს პოლიტექნიკური ინსტიტუტის ავტომატიკისა და გამოთვლითი ტექნიკის ფაკულტეტი 1971 წელს. 1917-1981 წლებში მუშაობდა სპეციალურ საკონსტრუქციო ბიურო „ანალიზხელსაწყოში“, 1981-1991 წლებში — ინფორმატიკის ინსტიტუტის დირექტორის მოადგილედ, შემდეგ დირექტორად. მნიშვნელოვანი წვლილი შეიტანა საქართველოში ინფორმაციის დამუშავების კომპიუტერული მეთოდებისა და ინფორმაციის გავრცელების ქსელური ტექნოლოგიების დანერგვაში. ეწევა აგრეთვე პედაგოგიურ და სამეცნიერო საქმიანობას (სისტემათა თეორია, ნანოტექნოლოგიების მოდელირება).
ლიტერატურა
კატეგორია:დაბადებული 1 იანვარი კატეგორია:დაბადებული 1949 კატეგორია:ქუთაისში დაბადებულები კატეგორია:ქართველი ინჟინრები
მეკარე (თანამდებობა)
მეკარე — მეფის მოხელე. იდგა ქალაქის ზღუდეში დატანებულ კართან. მეკარის მოვალეობას შეადგენდა ქალაქის კარში შემსვლელ-გამომსვლელის, ქალაქში შეტანილ და იქიდან გამოტანილ საქონელზე მეთვალყურეობა, რაშიც მეფისაგან ჯამაგირს იღებდა.
ბონ-დესპაშუ
2010 წლის მონაცემებით, მოსახლეობა 45 624 ადამიანს შეადგენდა, მოსახლეობის სიმჭიდროვე 37.28 კმ²-ზე. ფართობი 1 223 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
მეკარე (თანამდებობა)
1799 წლის საბუთითა: საღამო ჟამს ქალაქში შესასვლელი ყველა კარი იკეტებოდა. დაგვინებულ მგზავრს თუ ქარავანს ღამის გათენება ქალაქის გალავანს მიღმა უხდებოდა. მაგრამ იყო შემთხვევები, როცა მეკარის ქრთამის მიღების შემდეგ არსებულ წესს არღვევდა. აი, რას მოგვითხრობს 1797 წლის ერთი საბუთი:
ლიტერატურა
კატეგორია:თანამდებობები ძველ საქართველოში
ევა ბოურინგი
ევა კელი ბოურინგი (Eva Kelly Bowring; დ. 9 იანვარი 1892, ვერნონი მისური, აშშ — გ. 8 იანვარი 1985, შერიდანი, ნებრასკა, აშშ) — ამერიკელი პოლიტიკოსი, აშშ-ის სენატის წევრი ნებრასკის შტატიდან 1954 წლის 16 აპრილიდან 7 ნოემბრამდე. ამერიკელი პოლიტიკოსის არტურ ბოურინგის მეუღლე.
ბიოგრაფია
ევა კელი დაიბადა 1892 წლის 9 იანვარს მისურის შტატის ვერნონის ოლქში. 1928 წელს ცოლად გაჰყვა ამერიკელ რანჩოს მფლობელსა და პოლიტიკოს არტურ ბოურინგს და მასტან რანჩოზე გადავიდა საცხოვრებლად ჩერის ოლქში, ნებრასკის შტატი. თავისი მომავალი მეუღლე ევამ შემთხვევით გაიცნო, როდესაც არტური საკუთარ რანჩოს სიახლოვეს დაეხმარა ევას, რომელსაც მანქანა ჰყავდა გაფუჭებული. არტური და ევა ერთად ცხოვრობდნენ 16 წელი. 1944 წლის 19 მარტს ნებრასკის შტატის ქალაქ ჩადრონის საავადმყოფოში არტური გარდაიცვალა გულის შეტევის შედეგად.
ცოლ-ქმარი ბოურინგები ნებრასკის შტატში აქტიური რესპუბლიკელი პოლიტიკოსები იყვნენ. არტური მუშაობდა საოლქო კომისაში, რომელიც ოლქის მმარტელი ორგანო იყო. 1927-1929 წლებში იგი იყო ნებრასკის შტატის წარმომადგენელთა პალატის წევრი რესპუბლიკური პარტიის რიგებიდან, ხოლო 1930 დან 1933 წლამდე შტატის სენატის წევრი იყო.
მეუღლის გარდაცვალების შემდეგ ევა ბოურინგმა რანჩოს დამოიუკიდებლად მართვა დაიწყო, ისე რომ პოლიტიკა არ მიუტოვებია. 1954 წელს იგი შტატის გუბერნატორმა რობერტ ბერკი კროსბმა დანიშნა აშშ-ის სენატის წევრად, რათა დაეკავებინა ვაკანტური ადგილი, რომელიც გაჩნდა სენატორ დუაიტ გრიზუოლდის გარდაცვალების შემდეგ. ამრიგად ევა ბოურინგი გახდა პირველი ქალი, რომელიც ნებრასკის შტატიდან მოხვდა სენატში. მისი სენატის წევრობა არ იყო ხანგრძლივი, იგი გაგრძელდა 1954 წლის 16 აპრილიდან 7 ნოემბრამდე. საერთოდ უნდა აღინიშნოს, რომ ნებრასკაში მე-15 სენატის ვადა, რომელიც გაგრძელდა 1949 წლის 3 იანვრიდან 1955 წლამდე, იყო უჩვეულო, რადგან ამ პერიოდში შეიცვალა ექვსი სენატორი, ევა ბოურინგი მათ შორის იყო მეოთხე.
აშშ-ის სენატში მსახურების შემდეგ ევა ბოურინგი რანჩოს დაუბრუნდა. 1956 წლიდან 1964 წლამდე პარალელურად ნახევარ განაკვეთზე მუშაობდა აშშ-ის იუსტიციის სამინისტროს ვადაზე ადრე გათავისუფლების საბჭოში.
ევა ბოუირინგი გარდაიცვალა 1985 წლის 8 იანვარს, ერთი დღით ადრე 93-ე დაბადების დღემდე. ნებრასკის შტატის თამაშებისა და პარკების კომისიამ ბოურინგების რანჩოს ისტორიული პარკის სტატუსი მიანიჭა. რანჩოში დღემდე მოქმედებს მესაქონლეობის მეურნეობა, სადაც გამოჰყავთ ჰერიფორდული ჯიში. რანჩოს სახლი და ეზოს სხვა ნაგებობები შემონახულია და დაცულია. ასევე აქვე ფუნქციონირებს ვიზიტორების ცენტრი, სადაც დოკუმენტურად შესაძლებელია ვიზიტორი გაეცნოს ბოურინგების ცხოვრებას.
სქოლიო
კატეგორია:დაბადებული 9 იანვარი კატეგორია:დაბადებული 1892 კატეგორია:გარდაცვლილი 8 იანვარი კატეგორია:გარდაცვლილი 1985 კატეგორია:ამერიკელი პოლიტიკოსი ქალები კატეგორია:აშშ-ის სენატორები კატეგორია:აშშ-ის რესპუბლიკური პარტიის წევრები
ვილნე (მაშივკის რაიონი)
ვილნე (Вільне) — სოფელი უკრაინაში. მდებარეობს პოლტავის ოლქის მაშივკის რაიონში. 2013 წელს სოფლის მოსახლეობა 125 კაცს შეადგენდა.
რესურსები ინტერნეტში
კატეგორია:მაშივკის რაიონის სოფლები
ქვემო ოქროყანის კოშკი
ქვემო ოქროყანის კოშკი— არქიტექტურული ძეგლი, მდებარეობს მდინარე მნაისწყლის მარჯვენა ნაპირზე. თარიღდება XVII საუკუნით.
ლიტერატურა
კატეგორია:ყაზბეგის მუნიციპალიტეტის კოშკები
პატარა ვაკის სამაროვანი
პატარა ვაკის სამაროვანი — გვიანდელი ბრინჯაოს-ადრინდელი რკინის ხანის ძეგლი. მდებარეობს გლდანის ტბის ჩრდილო-აღმოსავლეთით, 3-4 კმ-ზე, თბილისის გარშემოვლითი საავტომობილო გზის სამხრეთით. 1990 წელს არქეოლოგიური გათხრებით (ხელმძღვანელი მ. აბრამიშვილი) გამოვლინდა უქვაყრილო ორმოსამარხები, რომელთა დასაკრძალავი ორმოები გრუნტში იყო ჩაჭრილი (სავარაუდოა, რომ ქვაყრილები განადგურდა მშენებლობის დროს). ყველა სამარხი ინდივიდუალურია და ინჰუმაციურია. სამარხეული ინვენტარი საკმაოდ მწირია და ძირითადად მცირერიცხოვანი მონაცრისფრო კეციანი კერამიკისაგან შედგება. სამაროვანი სავარაუდოდ ძვ. წ. II-I ათასწლეულების მიჯნით თარიღდება.
ლიტერატურა
კატეგორია:თბილისის არქეოლოგიური ძეგლები
გორისციხის კოშკი
გორისციხის კოშკი — არქიტექტურული ძეგლი მდებარეობს სოფელ გორისციხის აღმოსავლეთით, მდინარე თერგის მარცხენა სანაპიროზე, განმარტოებით მდგარ მაღალ კლდეზე. თარიღდება XVII საუკუნით. კოშკის გეგმა თითქმის კვადრატულია (6,1x7,7 მ), ნაგებია ნატეხი ქვით. გარე კედლების წყობაში გამოყენებულია ტლანქლად დამუშავებული ქვა, რომელიც გარკვეულწილად სწორ ჰორიზონტალურ რიგს ქმნის. შემორჩენილია პირველი სართული, შესასვლელი დასავლეთ კედლის სამხრეთ ნაწილშია. აღმოსავლეთ კედელში სარკმელია. კედლებში 8 ცალმაგი სათოფურია მოწყობილი.
ლიტერატურა
კატეგორია:ყაზბეგის მუნიციპალიტეტის კოშკები
ჟიტვატოროკის ზავი
thumb|ჟიტვატოროკის ზავის მემორიალი ჟიტვატოროკის ზავი (Zsitvatoroki béke; Žitavský mier; Zitvatorok Anlaşması) — 1606 წლის 11 ნოემბრის სამშვიდობო ხელშეკრულება, რომელმაც დაამთავრა ცამეტწლიანი ომი ავსტრიასა და ოსმალეთის იმპერიას შორის.